ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 49/2564เรื่อง หลักเกณฑ์ในรายละเอียดเกี่ยวกับการติดต่อและ ให้บริการลูกค้าสําหรับผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้า (ฉบับที่ 11)\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 98(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 5(1) ประกอบกับข้อ 12 วรรคหนึ่ง (3) (5) (11) และ (12) และข้อ 14 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ข้อ 12 วรรคหนึ่ง (3/1) และข้อ 25/4 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 49/2562 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 11) ลงวันที่ 25 กันยายน พ.ศ. 2562 และข้อ 11 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 71/2563 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 14) ลงวันที่ 4 ธันวาคม พ.ศ. 2563 สํานักงานออกประกาศไว้ดังต่อไปนี้ข้อ ๑ ให้เพิ่มบทนิยามคําว่า "สถานที่ทําการ" ต่อจากบทนิยามคําว่า "หน่วยลงทุน" ในข้อ 36 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557 ""สถานที่ทําการ" หมายความว่า สถานที่ทําการของสํานักงานใหญ่หรือสํานักงานสาขา"ข้อ ๒ ให้ยกเลิกข้อ 38 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557ข้อ ๓ ให้ยกเลิกความในข้อ 40 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557 และให้ใช้ความต่อไปนี้แทน "ข้อ 40 ในกรณีที่ผู้ประกอบธุรกิจประสงค์จะรับคําสั่งซื้อขายผลิตภัณฑ์ในตลาดทุนนอกสถานที่ทําการในกรณีอื่นนอกเหนือจากที่กําหนดในข้อ 39 ผู้ประกอบธุรกิจต้องแสดงได้ว่ามีระบบงานและบุคลากรที่มีความพร้อมอย่างน้อยในเรื่องดังต่อไปนี้ ซึ่งต้องได้รับความเห็นชอบจากคณะกรรมการของผู้ประกอบธุรกิจแล้ว รวมทั้งต้องปฏิบัติตามหลักเกณฑ์ที่กําหนดไว้ในข้อ 40/1 และข้อ 41 (1) ระบบการรักษาความปลอดภัยของข้อมูลลูกค้าโดยเฉพาะข้อมูลส่วนบุคคลและข้อมูลการซื้อขายของลูกค้า และระบบป้องกันไม่ให้บุคคลที่ไม่มีหน้าที่เข้าถึงข้อมูลของลูกค้า ทั้งนี้ ในกรณีที่กําหนดให้บุคคลใดสามารถเข้าถึงข้อมูลของลูกค้าได้ ผู้ประกอบธุรกิจต้องจํากัดให้เข้าถึงได้เฉพาะเท่าที่จําเป็นกับการปฏิบัติงาน รวมถึงต้องป้องกันไม่ให้มีการนําข้อมูลของลูกค้าไปใช้ในทางมิชอบ (2) ระบบการจัดการและจัดเก็บข้อมูล เอกสาร หรือหลักฐานที่เกี่ยวข้อง เช่น บันทึกการสนทนาการให้คําแนะนําและการรับคําสั่งซื้อขายที่มีประสิทธิภาพ ไม่สามารถตัด เพิ่ม แก้ไข หรือเปลี่ยนแปลงข้อความที่บันทึกคําสนทนาได้ เป็นต้น (3) ระบบการให้บริการรับส่งคําสั่งซื้อขายแก่ลูกค้าที่มีประสิทธิภาพ (4) ระบบควบคุมภายในและระบบกํากับดูแลและตรวจสอบสําหรับการรับคําสั่งซื้อขายที่สอดคล้องกับความเสี่ยง ลักษณะการปฏิบัติงานและปริมาณธุรกรรม (5) ระบบเทคโนโลยีสารสนเทศที่เทียบเท่าหรือเป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดในรายละเอียดเกี่ยวกับการจัดให้มีระบบเทคโนโลยีสารสนเทศให้ผู้ประกอบธุรกิจแจ้งความประสงค์ให้สํานักงานทราบล่วงหน้าไม่น้อยกว่าเจ็ดวันทําการก่อนเริ่มให้บริการ โดยผู้ประกอบธุรกิจต้องมีผลการประเมินจากการตรวจสอบโดยสํานักงานครั้งล่าสุด ไม่เกินกว่าระดับปานกลางหรือระดับที่ยอมรับได้ ในเรื่องเกี่ยวกับการกํากับดูแลกิจการ การจัดการความเสี่ยงเกี่ยวกับการปฏิบัติงานและความเสี่ยงเกี่ยวกับลูกค้า ณ วันที่แจ้งความประสงค์ต่อสํานักงาน ทั้งนี้ การแจ้งให้เป็นไปตามแบบและวิธีการที่จัดไว้ บนเว็บไซต์ของสํานักงาน"ข้อ ๔ ให้เพิ่มความต่อไปนี้เป็นข้อ 40/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557"ข้อ 40/1 ในการติดต่อและให้บริการรับคําสั่งซื้อขายผลิตภัณฑ์ในตลาดทุนนอกสถานที่ทําการตามข้อ 40 ผู้ประกอบธุรกิจต้องปฏิบัติตามหลักเกณฑ์ดังต่อไปนี้(1) ไม่ทําให้สําคัญผิดว่าเป็นการให้บริการรับคําสั่งซื้อขายผลิตภัณฑ์ในตลาดทุนในสถานที่ทําการของผู้ประกอบธุรกิจ (2) แจ้งให้ลูกค้าทราบถึงการให้บริการรับคําสั่งซื้อขายผลิตภัณฑ์ในตลาดทุนนอกสถานที่ทําการ เพื่อให้ลูกค้ามีข้อมูลประกอบการตัดสินใจเลือกใช้บริการ(3) ดําเนินการให้มั่นใจว่าผู้แนะนําการลงทุนหรือผู้วางแผนการลงทุนมีการปฏิบัติงานให้บริการรับคําสั่งซื้อขายผลิตภัณฑ์ในตลาดทุนในพื้นที่ที่เหมาะสม โดยมีการแบ่งแยกพื้นที่การปฏิบัติงานที่ไม่ทําให้บุคคลที่ไม่มีหน้าที่ที่เกี่ยวข้องสามารถเข้าถึงหรือล่วงรู้ข้อมูลของลูกค้าเพื่อประโยชน์ตามความในวรรคหนึ่ง คําว่า "ผู้แนะนําการลงทุน" และ "ผู้วางแผนการลงทุน" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน"ข้อ ๕ ให้ยกเลิกความในข้อ 41 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557 และให้ใช้ความต่อไปนี้แทน "ข้อ 41 ให้ผู้ประกอบธุรกิจจัดทํารายงานการรับคําสั่งซื้อขายผลิตภัณฑ์ในตลาดทุนนอกสถานที่ทําการ โดยระบุรายละเอียดเกี่ยวกับสถานที่ วันและเวลาที่ให้บริการรับคําสั่งซื้อขาย และขอบเขตการให้บริการ และจัดส่งเมื่อสํานักงานร้องขอ ในกรณีที่เป็นการให้บริการรับคําสั่งซื้อขายผลิตภัณฑ์ในตลาดทุนตามข้อ 40 ให้รายงานการรับคําสั่งซื้อขายผลิตภัณฑ์ในตลาดทุนซึ่งผู้ประกอบธุรกิจต้องจัดทําตามวรรคหนึ่ง มีรายละเอียดเพิ่มเติมเกี่ยวกับบุคลากรที่เป็นผู้รับคําสั่งซื้อขายจากลูกค้านอกสถานที่ทําการ จํานวนลูกค้าที่ใช้บริการ รายการ และมูลค่าซื้อขายผลิตภัณฑ์ในตลาดทุนที่รับคําสั่งซื้อขายนอกสถานที่ทําการด้วย และให้ผู้ประกอบธุรกิจจัดส่งรายงานดังกล่าวต่อสํานักงานภายในวันทําการที่สิบ ของเดือนมิถุนายนและเดือนธันวาคมของทุกปี หรือเมื่อสํานักงานร้องขอ ทั้งนี้ ตามแบบและวิธีการที่จัดไว้บนเว็บไซต์ของสํานักงาน"ข้อ ๖ ผู้ประกอบธุรกิจที่ได้รับอนุญาตจากสํานักงานให้รับคําสั่งซื้อขายผลิตภัณฑ์ในตลาดทุนนอกสถานที่ทําการได้อยู่แล้วก่อนวันที่ประกาศนี้มีผลใช้บังคับ ให้สามารถรับคําสั่งซื้อขายผลิตภัณฑ์ในตลาดทุนนอกสถานที่ทําการต่อไปได้ โดยต้องปฏิบัติให้เป็นไปตามข้อกําหนดในประกาศนี้ และกรณีที่ปรากฏว่าผู้ประกอบธุรกิจมีระบบงานหรือบุคลากรไม่สอดคล้องกับข้อกําหนดดังกล่าว ให้ดําเนินการแก้ไขภายในโอกาสแรกที่สามารถทําได้ แต่ทั้งนี้ ต้องไม่เกิน 180 วันนับแต่วันที่ประกาศนี้มีผลใช้บังคับข้อ ๗ ประกาศนี้ให้ใช้บังคับตั้งแต่วันที่ 1 กันยายน พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 6 สิงหาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์